## **APSTIPRINĀTS**

## ar 2017.gada 31.janvārī

## iepirkuma komisijas sēdes

 protokolu Nr.1

**RĪGAS TEHNISKĀS UNIVERSITĀTES**

**IEPIRKUMA**

**(identifikācijas Nr. RTU-2017/11)**

**“Izstādes stenda sagatavošana, elementu noma, montāža, demontāža un uzglabāšana RTU dalībai izstādē “Skola 2017” un RTU Atvērto durvju dienā”**

# **NOLIKUMS**

1. **VISPĀRĪGĀ INFORMĀCIJA**
	1. **Iepirkuma identifikācijas numurs**: RTU-2017/11.
	2. **Pasūtītājs:** Rīgas Tehniskā universitāte (turpmāk – RTU), adrese: Kaļķu iela 1, Rīga, LV–1658, izglītības iestādes reģ. Nr. 3341000709, PVN Reģ. Nr. LV90000068977, mājaslapa: [www.rtu.lv](http://www.rtu.lv).
	3. **Iepirkums –** Publisko iepirkumu likuma 8.2 panta kārtībā rīkots iepirkums “Izstādes stenda sagatavošana, elementu noma, montāža, demontāža un uzglabāšana RTU dalībai izstādē “Skola 2017” un RTU Atvērto durvju dienā”.
	4. **Pretendents** ir piegādātājs, kurš iesniedzis piedāvājumu.
	5. **Komisija** –RTU iepirkuma komisija, kas pilnvarota organizēt Iepirkumu.
	6. **Informācija par iepirkuma priekšmetu:** Izstādes stenda sagatavošana, elementu noma, montāža, demontāža un uzglabāšana RTU dalībai izstādē “Skola 2017” un RTU Atvērto durvju dienām (turpmāk – Piegāde) Rīgas Tehniskās universitātes vajadzībām saskaņā ar Nolikuma un Tehniskās specifikācijas (Nolikuma 2.pielikums) prasībām.
	7. **CPV nomenklatūras kods**: 39133000-3 (stendi); papildu CPV nomenklatūras kods: 79931000-9 (interjera noformēšanas pakalpojumi).
	8. **Piegādes vieta**: izstāde “Skola 2017”notiek BT1 izstāžu zālē, Ķīpsalas ielā 8, Rīgā; RTU Atvērto durvju diena notiek RTU Dizaina centra telpās, Ķīpsalas ielā 6, Rīgā.
	9. **Iepirkuma līgums:** Iepirkuma rezultātā ar uzvarējušo Pretendentu tiek noslēgts iepirkuma līgums (Līguma projekts pievienots Nolikuma 4. pielikumā).
	10. **Uzstādīšanas termiņš**: 1 (vienu) dienu pirms izstādes “Skola 2016” un RTU Atvērto durvju dienu norises sākuma saskaņā ar Tehnisko specifikāciju (Nolikuma 2.pielikums).
	11. **Norēķinu kārtība Iepirkuma līgumā**: 30 dienu laikā pēc Nodošanas-pieņemšanas akta abpusējas parakstīšanas dienas un atbilstoša Piegādātāja rēķina vai pavadzīmes saņemšanas dienas.
	12. **Piedāvājuma izvēles kritērijs:** Nolikuma prasībām atbilstošs piedāvājums ar viszemāko cenu.
	13. **Iepirkuma dokumentu saņemšanas vieta un citi nosacījumi:** Ieinteresētie piegādātāji līdz 2017. gada 13.februārim plkst. 10:00 var iepazīties ar Iepirkuma Nolikumu un lejupielādēt to RTU mājaslapas ([www.rtu.lv](http://www.rtu.lv)) sadaļā „Iepirkumi” vai RTU Iepirkumu nodaļā Rīgā, Kaļķu ielā 1, 322.kabinetā darba dienās laikā no plkst. 8:30 līdz plkst. 17:00.
	14. Pasūtītāja kontaktpersona, kura ir tiesīga Iepirkuma norises gaitā sniegt organizatoriska rakstura informāciju par Nolikumu: RTU Iepirkumu nodaļas vecākā iepirkumu speciāliste Iveta Benga, tālrunis: 67089767, e-pasts: iveta.benga@rtu.lv , fakss: 67089710.
	15. **Papildu informācijas pieprasīšana un sniegšana**:
		1. Ja ieinteresētais piegādātājs ir laikus pieprasījis papildu informāciju par Iepirkumā iekļautajām prasībām, Pasūtītājs to sniedz iespējami īsā laikā.
		2. Ieinteresētie piegādātāji pieprasījumus par paskaidrojumiem iesniedz rakstiskā veidā pa e-pastu (iveta.benga@rtu.lv ) vai pa faksu (67089710), vienlaikus dokumenta oriģinālu nosūtot pa pastu uz adresi Kaļķu ielā 1 – 322, Rīgā, LV-1658, izņemot, ja informācijas pieprasījums nosūtīts elektroniski, izmantojot drošu elektronisko parakstu.
		3. Papildu informāciju, atbildes uz jautājumiem, kā arī citu informāciju, kas saistīta ar Iepirkumu, Pasūtītājs publicē savas mājaslapas ([www.rtu.lv](http://www.rtu.lv)) sadaļā „Iepirkumi”.
		4. Piegādātājam ir pienākums sekot informācijai, kas tiks publicēta Pasūtītāja mājaslapā ([www.rtu.lv](http://www.rtu.lv)) saistībā ar Iepirkumu.
	16. Iepirkuma komisijas, piegādātāju un Pretendentu tiesības un pienākumi ir noteikti atbilstoši Publisko iepirkumu likumam.
	17. Katrs Pretendents ir tiesīgs iesniegt vienu piedāvājuma variantu.
2. **PIEDĀVĀJUMA IESNIEGŠANAS UN ATVĒRŠANAS VIETA, DATUMS UN KĀRTĪBA**
	1. Piedāvājums jāiesniedz personīgi vai ar pasta sūtījumu līdz **2017.gada 13.februārim plkst.** **10:00**  Rīgas Tehniskās universitātes Iepirkumu nodaļai, Kaļķu ielā 1 - 322, Rīgā, LV-1658.
	2. Piedāvājumus var personīgi iesniegt Iepirkumu nodaļā darba dienās no plkst. 8:30 līdz plkst. 17:00. Saņemot piedāvājumu, Pasūtītāja pārstāvis uz aploksnes norāda piedāvājuma iesniegšanas datumu un laiku.
	3. Ja piedāvājums tiek sūtīts pa pastu, sūtījumam jātiek nogādātam Nolikuma 2.1. punktā noteiktajā vietā līdz Nolikuma 2.1. punktā norādītā termiņa beigām. Pretendents pats atbild par nesavlaicīgas piegādes risku.
	4. Ja piedāvājums tiek iesniegts pēc Nolikuma 2.1. punktā norādītā piedāvājumu iesniegšanas termiņa beigām vai ja piedāvājums nav noformēts tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, Pasūtītāja pārstāvis šādu piedāvājumu nereģistrē, bet neatvērtu nodod atpakaļ Pretendentam.
	5. Iepirkumā iesniegto piedāvājumu Pretendents ir tiesīgs grozīt tikai līdz piedāvājumu iesniegšanas termiņa beigām.
	6. Iepirkumā iesniegta piedāvājuma atsaukumam ir bezierunu raksturs un tas izslēdz Pretendenta atsauktā piedāvājuma tālāku līdzdalību Iepirkumā.
	7. Piedāvājumu noformējuma pārbaudi, Pretendentu atlases pārbaudi, tehniskā piedāvājuma atbilstības pārbaudi un finanšu piedāvājuma vērtēšanu Komisija veic slēgtā sēdē. Piedāvājumu atvēršana publiskā sēde nav paredzēta.
3. **PIEDĀVĀJUMA NOFORMĒŠANA**
	1. Visiem dokumentiem jābūt latviešu valodā. Citās valodās iesniegtajiem dokumentiem jāpievieno Pretendenta vai tulka apliecināts tulkojums latviešu valodā. Attiecībā uz tehnisko piedāvājumu ražotāja izdoti katalogi, bukleti un brošūras var tikt iesniegti arī angļu valodā (Pasūtītājam ir tiesības neskaidrību gadījumā pieprasīt paskaidrojošo informāciju vai nepieciešamās informācijas tulkojumu).
	2. Piedāvājums sastāv no viena sējuma. Piedāvājuma dokumenti jāsakārto šādā secībā:
		1. Kvalifikācijas dokumenti, kuriem pievienota Pieteikuma vēstule Iepirkumam (Nolikuma 1. pielikumā – Pieteikuma vēstules forma);
		2. Tehniskais piedāvājums (Nolikuma 2. pielikumā - Pasūtītāja tehniskā specifikācija (Pretendenta tehniskā piedāvājuma forma));
		3. Finanšu piedāvājums (Nolikuma 3. pielikumā - Pretendenta finanšu piedāvājuma forma).
	3. Piedāvājums jāiesniedz datorrakstā uz sanumurētām lapām, caurauklots (nodrošinot to, ka nav iespējams atdalīt piedāvājuma lapas), ar uzlīmi, uz uzlīmes jābūt norādītam lapu skaitam un datumam, uzlīmei jābūt apzīmogotai (ja zīmogs ir attiecināms) un Pretendenta vai attiecīgi pilnvarota Pretendenta pārstāvja parakstītai. Ja uz piedāvājuma lapām tiek izdarīti labojumi, tie jāparaksta iepriekš minētajai personai.
	4. Pretendentam jāiesniedz viens piedāvājuma oriģināls un viena kopija papīra formātā, katrs savā iesējumā. Uz oriģināla iesējuma pirmās lapas jābūt norādei „Oriģināls”, uz kopijas – „Kopija”. Jebkura veida neskaidrību gadījumā noteicošais ir eksemplārs ar uzrakstu „Oriģināls“.
	5. Piedāvājuma oriģināls un tajā iekļautie dokumenti, kuros paredzēts Pretendenta paraksts, jāparaksta Pretendentam vai atbilstoši pilnvarotam Pretendenta pārstāvim. Ja Pretendents ir piegādātāju apvienība, minētie dokumenti jāparaksta katras personas, kas iekļauta piegādātāju apvienībā, attiecīgi pilnvarotam pārstāvim vai arī personai, kura pārstāv piegādātāju apvienību Iepirkumā.
	6. Piedāvājuma oriģināls, kopija un datu nesējs jāiesaiņo kopā. Līmējuma vietai jābūt apstiprinātai ar Pretendenta vai atbilstoši pilnvarota Pretendenta pārstāvja parakstu. Kopējais iesaiņojums jānoformē šādi:

|  |
| --- |
| **Rīgas Tehniskās universitātes****Iepirkumu nodaļai**Kaļķu ielā 1, Rīgā, LV-1658, 322.kab.**Piedāvājums iepirkumam****“Izstādes stenda sagatavošana, elementu noma, montāža, demontāža un uzglabāšana RTU dalībai izstādē “Skola 2017” un RTU Atvērto durvju dienā”****iepirkuma ID Nr.RTU-2017/11****Neatvērt līdz 2017.gada 13.februārim plkst.10:00***<Pretendenta nosaukums, juridiskā adrese, kontaktpersona, tās kontaktinformācija>* |

* 1. Piedāvājumam un visiem tajā iekļautajiem dokumentiem ir jāatbilst Dokumentu juridiskā spēka likumam un Ministru kabineta 2010.gada 28.septembra noteikumiem Nr.916 “Dokumentu izstrādāšanas un noformēšanas kārtība”. Pretendenta iesniegto elektronisko dokumentu kopijas, norakstus vai izrakstus papīra formā Pretendents apliecina saskaņā ar Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas noteikumi” 5.nodaļas prasībām dokumentu atvasinājumu izstrādāšanai un noformēšanai. Visu piedāvājumā iekļauto dokumentu kopiju, norakstu vai izrakstu pareizību Pretendents var apliecināt ar vienu apliecinājumu saskaņā ar Publisko iepirkumu likuma 33.panta septītajā daļā noteikto.
	2. Visas izmaksas, kas saistītas ar piedāvājuma sagatavošanu un iesniegšanu, sedz Pretendents.
	3. Ja attiecībā uz Iepirkuma priekšmetu nepieciešams ievērot komercnoslēpumu atbilstoši Komerclikuma 19.pantam vai tā uzskatāma par konfidenciālu informāciju, Pretendents to norāda savā piedāvājumā. Pretendents nevar noteikt komercnoslēpuma vai konfidenciālas informācijas statusu informācijai, kura atbilstoši Publisko iepirkumu likuma vai citu normatīvo aktu regulējumam ir vispārpieejama informācija.
1. **Pretendentu IZSLĒGŠANAS NOTEIKUMI**
	1. Pasūtītājs izslēdz pretendentu no dalības iepirkumā Publisko iepirkumu likuma 8.2 panta piektajā daļā noteiktajos gadījumos.
2. **Pretendentu KVALIFIKĀCIJA**

|  |  |
| --- | --- |
| * 1. Pretendentam jāatbilst šādām kvalifikācijas prasībām:
 | * 1. Lai apliecinātu atbilstību Nolikuma 5.1. punktā noteiktajām prasībām, Pretendentam **jāiesniedz šādi prasības apliecinošie dokumenti:**
 |
| 5.1.1. Pretendents piekrīt Nolikuma noteikumiem.  | 5.2.1. **Pretendenta pieteikums par piedalīšanos Iepirkumā,** kas ir aizpildīts atbilstoši Nolikuma 1. pielikumā pievienotajai Pieteikuma vēstules formai. Ja piedāvājumu iesniedz personu apvienība, pieteikumu par piedalīšanos iepirkumā paraksta visi personu apvienības dalībnieki vai arī visu personu apvienības dalībnieku pilnvarotā persona. |
| 5.1.2. Pretendents ir reģistrēts atbilstoši attiecīgās valsts normatīvo aktu prasībām. | 5.2.2. Lai pārbaudītu Nolikuma 5.1.2.punkta izpildi, par Latvijas Republikā reģistrētu Pretendentu reģistrāciju atbilstoši normatīvo aktu prasībām Komisija pārliecināsies Uzņēmumu reģistra datu bāzē. Pretendentam, kas nav reģistrēts komercreģistrā, jāiesniedz dokuments, kas apliecina tā reģistrāciju. Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām. |
| 5.1.3. Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības. | 5.2.3. **Dokuments, kas apliecina Pretendenta pārstāvja pārstāvības (paraksta) tiesības.**Ja tiek iesniegta pilnvara, pilnvarai pievieno pilnvaras devēja pārstāvības (paraksta) tiesības apliecinošu dokumentu. Ja piedāvājumu iesniedz personu apvienība un pieteikumu paraksta visu personu apvienības dalībnieku pilnvarotā persona atbilstoši Nolikuma 5.2.1.punktā paredzētajam, piedāvājumā iekļauj dokumentu, kuru parakstījušas visu personu apvienības dalībnieku paraksttiesīgās personas un, kurā ir norādīts personu apvienības dalībnieku pilnvarotais pārstāvis un tā pilnvaru apjoms. |

* 1. Pretendentu kvalifikācijas prasības ir obligātas visiem Pretendentiem, kuri vēlas iegūt Līguma slēgšanas tiesības.
	2. Ja piedāvājumu iesniedz personu apvienība vai personālsabiedrība, Nolikuma 5.2.2 un 5.2.3. apakšpunktos minētos dokumentus jāiesniedz par katru no attiecīgās personu apvienības dalībniekiem. Papildus jāiesniedz visu personu, kas iekļautas apvienībā, parakstīts sabiedrības līgums vai vienošanās (oriģināls vai apliecināta kopija), kurā norādīts katras personas atbildības apjoms un veicamo darbu uzskaitījums. Ja piedāvājumu iesniedz fizisko vai juridisko personu apvienība jebkurā to kombinācijā, pieteikuma vēstulē (Nolikuma 1. pielikums) jānorāda persona, kas pārstāv personu apvienību Iepirkumā.
1. TEHNISKĀ PIEDĀVĀJUMA SAGATAVOŠANA
	1. Pretendents sagatavo Tehnisko piedāvājumu saskaņā ar Nolikuma 2.pielikumā („Pasūtītāja tehniskā specifikācija (Pretendenta tehniskā piedāvājuma forma)”) noteikto formu, ievērojot Pasūtītāja noteiktās prasības, kas iekļautas Tehniskajā specifikācijā un Nolikumā.
	2. Pretendents iesniedz Tehnisko piedāvājumu, ietverot tajā visu informāciju, kas nepieciešama, lai Pasūtītājs pārliecinātos, ka piedāvātās Preces atbilst Tehniskajā specifikācijā norādītajām Pasūtītāja prasībām (tai skaitā Tehniskajā specifikācijā pieprasītos dokumentus).
	3. Tehniskajā piedāvājumā Pretendentam jānorāda informāciju par vadošo darbinieku no Pretendenta puses, kas koordinēs Līguma izpildes nodrošināšanu.
2. FINANŠU PIEDĀVĀJUMA SAGATAVOŠANA
	1. Finanšu piedāvājumu Pretendents sagatavo saskaņā ar Nolikuma 3.pielikumā („Pretendenta finanšu piedāvājuma forma”) noteikto formu, cenu norādot EUR, neieskaitot PVN.
	2. Piedāvātajā līgumcenā Pretendents saskaņā ar Nolikuma 3. pielikumā („Pretendenta finanšu piedāvājuma forma”) noteikto formu iekļauj visas izmaksas, kas saistītas ar Līguma izpildi, ieskaitot transporta izdevumus, dokumentu pavairošanas un kancelejas preču iegādes izmaksas, visa veida sakaru izmaksas un visus valsts un pašvaldību noteiktos nodokļus un nodevas, izņemot PVN.
	3. Piedāvājuma līgumcena ir jāaprēķina un jānorāda ar precizitāti 2 (divas) zīmes aiz komata. Ja norādītas vairāk nekā 2 (divas) zīmes aiz komata, trešā zīme netiks vērtēta (piedāvātā līgumcena netiks noapaļota).
	4. Līgumcenai, kuru piedāvā Pretendents, jābūt fiksētai uz visu Līguma izpildes laiku un tā nevar būt objekts nekādiem vēlākiem pārrēķiniem.
3. **PIEDĀVĀJUMU NOFORMĒJUMA UN PRETENDENTU KVALIFIKĀCIJAS PĀRBAUDE**
	1. Komisija veic piedāvājumu noformējuma un Pretendentu kvalifikācijas pārbaudi slēgtā sēdē, kuras laikā Komisija pārbauda piedāvājumu atbilstību Nolikumā noteiktajām noformējuma prasībām un Pretendenta atbilstību Nolikuma 5.nodaļā noteiktajām kvalifikācijas prasībām.
	2. Pretendents tiek noraidīts un piedāvājums netiek tālāk izvērtēts, ja Komisija konstatē, ka:
		1. Pretendents neatbilst kādai no Nolikuma 5.1.punkta kvalifikācijas prasībām;
		2. Pretendents iesniedzis nepatiesu informāciju savas kvalifikācijas novērtēšanai vai vispār nav iesniedzis pieprasīto informāciju, nav sniedzis Komisijas pieprasīto precizējošo informāciju Komisijas noteiktajā termiņā vai nav iesniedzis Nolikuma prasībām atbilstošus kvalifikācijas dokumentus.
	3. Ja Pretendents ir personu apvienība, Pretendents tiek noraidīts, ja Komisija konstatē, ka uz kādu no personām, kura iekļauta apvienībā, attiecas kāds no Nolikuma 8.2. punktā minētajiem nosacījumiem.
	4. Pretendentam ir pienākums rakstveidā un norādītajā termiņā sniegt atbildes uz Komisijas pieprasījumiem. Šī noteikuma neievērošana bez attaisnojoša iemesla un Komisijas pieprasījumu neizpilde var būt par iemeslu tam, ka Pretendenta piedāvājums tiek noraidīts un netiek vērtēts.
	5. Pretendenta piedāvājums, kas atbilst visām Pasūtītāja Nolikumā noteiktajām kvalifikācijas prasībām, tiek virzīts tehniskā piedāvājuma atbilstības Tehniskajai specifikācijai pārbaudei.
4. **TEHNISKĀ PIEDĀVĀJUMA ATBILSTĪBAS PĀRBAUDE**
	1. Pēc Pretendentu kvalifikācijas pārbaudes Komisija slēgtā sēdē veic Pretendentu tehnisko piedāvājumu atbilstības pārbaudi Tehniskajā specifikācijā noteiktajām prasībām.
	2. Pretendenta piedāvājums tiek noraidīts un netiek tālāk vērtēts, ja Komisija konstatē, ka:
		1. nav iesniegti tehniskā piedāvājuma dokumenti vai tie un to saturs neatbilst Nolikuma un Tehniskās specifikācijas prasībām;
		2. Pretendents nepiekrīt Nolikuma noteikumiem.
	3. Ja Pretendenta tehniskais piedāvājums atbilst Tehniskās specifikācijas prasībām, Pretendenta piedāvājums tiek virzīts Finanšu piedāvājuma vērtēšanai.
5. **FINANŠU PIEDĀVĀJUMA VĒRTĒŠANA**
	1. Komisija veic aritmētisko kļūdu pārbaudi Pretendenta finanšu piedāvājumā. Ja Komisija konstatē aritmētiskās kļūdas, Komisija šīs kļūdas izlabo. Par konstatētajām kļūdām un laboto piedāvājumu Komisija informē Pretendentu. Vērtējot piedāvājumu, Komisija ņem vērā veiktos labojumus.
	2. Ja piedāvājumu vērtēšanas laikā Komisija konstatē, ka Pretendents iesniedzis piedāvājumu, kas varētu būt nepamatoti lēts, Komisija pieprasa Pretendentam detalizētu paskaidrojumu par būtiskajiem piedāvājuma nosacījumiem, tajā skaitā par īpašiem nosacījumiem, tehnoloģijām vai cita veida nosacījumiem, kas ļauj piedāvāt šādu cenu, lai pārliecinātos, ka Pretendents nav iesniedzis nepamatoti lētu piedāvājumu.
	3. Ja Komisija konstatē, ka Pretendents iesniedzis nepamatoti lētu piedāvājumu, Komisija Pretendenta piedāvājumu noraida.
	4. Pēc finanšu piedāvājuma atbilstības pārbaudes Nolikuma prasībām Komisija izvēlas pretendenta piedāvājumu ar viszemāko cenu. Piedāvājuma ar viszemāko cenu noteikšanai tiek vērtēta Pretendenta finanšu piedāvājumā norādītā kopējā piedāvājuma cena EUR bez PVN.
6. **LĪGUMA SLĒGŠANAS TIESĪBU PIEŠĶIRŠANA**
	1. Par uzvarētāju Iepirkumā Komisija atzīst un Līguma slēgšanas tiesības piešķir Pretendentam, kurš ir piedāvājis Nolikuma prasībām atbilstošu piedāvājumu ar **viszemāko cenu**, atbilstoši Nolikuma 10.4. punktam.
	2. Lēmumu par Iepirkuma rezultātiem Komisija visiem Pretendentiem nosūta rakstiski 3 (trīs) darba dienu laikā pēc lēmuma pieņemšanas, kā arī publicē Iepirkuma rezultātus Pasūtītāja mājaslapā ([www.rtu.lv](http://www.rtu.lv)).
	3. Iepirkuma līgums starp Pasūtītāju un Iepirkuma uzvarētāju tiek slēgts Publisko iepirkumu likuma 67. pantā noteiktajā kārtībā.
	4. Ja Iepirkuma daļas uzvarētājs atsakās no līguma slēgšanas vai atsauc savu piedāvājumu, Komisija ir tiesīga atzīt par uzvarētāju Pretendentu, kurš iesniedzis piedāvājumu ar nākamo viszemāko cenu.
	5. Komisija var pieņemt lēmumu pārtraukt Iepirkumu, ja nav iesniegts neviens Nolikumā izvirzītajām prasībām atbilstošs piedāvājums vai ir cits objektīvi pamatots iemesls Iepirkuma pārtraukšanai.
	6. Ne vēlāk kā dienā, kad stājas spēkā līgums vai tā grozījumi, Pasūtītājs savā mājaslapā ([www.rtu.lv](http://www.rtu.lv)) ievieto Iepirkuma rezultātā noslēgtā līguma, kā arī tā grozījumu (ja tādi tiks veikti) tekstu normatīvajos tiesību aktos noteiktajā kārtībā un ievērojot komercnoslēpuma aizsardzības prasības.
7. **Pielikumu saraksts**

Visi Nolikuma pielikumi ir neatņemamas tā sastāvdaļas. Nolikumam ir šādi pielikumi:

1. pielikums - Pieteikuma vēstules forma;
2. pielikums - Pasūtītāja tehniskā specifikācija (Pretendenta tehniskā piedāvājuma forma);
3. pielikums - Pretendenta finanšu piedāvājuma forma;
4. pielikums - Iepirkuma līguma projekts.

Iepirkuma

ID Nr.: RTU-2017/11

Nolikuma 1. pielikums

**PIETEIKUMA VĒSTULES FORMA**

**Piezīme**: *Iepirkuma Pretendentam jāaizpilda tukšās vietas šajā formā (ja ir attiecināms).*

**Iepirkums:** “Izstādes stenda sagatavošana, elementu noma, montāža, demontāža un uzglabāšana RTU dalībai izstādē “Skola 2017” un RTU Atvērto durvju dienā”

**Iepirkuma ID Nr.:** RTU-2017/11.

**Kam:** Rīgas Tehniskajai universitātei

Saskaņā ar Iepirkuma Nolikumu apstiprinām, ka piekrītam Iepirkuma noteikumiem un apņemamies tos ievērot un izpildīt saskaņā ar Nolikuma, Pretendenta piedāvājuma un līguma projekta noteikumiem. Piedāvājam izstādes stenda sagatavošanu, elementu nomu, montāžu, demontāžu un uzglabāšanu RTU dalībai izstādē “Skola 2017” un RTU Atvērto durvju dienā saskaņā ar Nolikuma prasībām .

1. Mēs piekrītam Iepirkuma Nolikumam un pievienotā līguma projekta noteikumiem.
2. Mēs apliecinām, ka neesam ieinteresēti nevienā citā piedāvājumā, kas iesniegts Iepirkumā.
3. Mēs apstiprinām, ka visi pievienotie dokumenti veido šo piedāvājumu.
4. Mēs piekrītam, ka līgums stājas spēkā pēc abpusējas parakstīšanas saskaņā ar Jūsu noteikumiem.
5. Informācija par Pretendentu vai personu, kura pārstāv piegādātāju apvienību Iepirkumā (aizpildīt tos punktus, kuri attiecas uz Pretendentu):

5.1.Pretendenta nosaukums:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.2. Reģistrēts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 5.3. ar Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.4. Adrese : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.5. Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, uzvārds, amats)

5.6. Tālrunis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.7. Fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.8. E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.9. Nodokļu maksātāja reģistrācijas Nr. (ja attiecināms): \_\_\_\_\_\_\_\_\_\_\_\_\_\_\_\_\_\_\_\_

5.10. Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.11. Bankas kods:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5.12. Bankas konta Nr.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Ja Pretendents ir piegādātāju apvienība (personu grupa):
	1. persona, kura pārstāv piegādātāju apvienību Iepirkumā: \_\_\_\_\_\_\_\_.
	2. katras personas atbildības apjoms: \_\_.

Ar šo uzņemos pilnu atbildību par Iepirkumam iesniegto piedāvājumu, tajā ietverto informāciju, noformējumu, atbilstību Nolikuma prasībām. Sniegtā informācija un dati ir patiesi.

Ar šo apliecinu visu piedāvājuma \_\_\_\_\_\_\_\_\_\_\_\_\_\_\_\_\_\_\_\_\_lpp. (***norādīt, kurā(-s) piedāvājuma lappusē(-s)*)** iekļauto dokumentu

kopiju,

norakstu,

izrakstu (***pasvītrot nepieciešamo***)

pareizību\*.

*\*Aizpilda tādā gadījumā, ja Pretendents atbilstoši Iepirkuma Nolikuma 3.7.punkta pēdējam teikumam izvēlas visu piedāvājumā iekļauto dokumentu kopiju, norakstu vai izrakstu pareizību apliecināt ar vienu apliecinājumu.*

Paraksts: \_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Amats: \_\_\_\_\_\_\_\_\_\_\_\_\_\_\_\_\_\_\_\_

Pieteikums sagatavots un parakstīts *[vieta un datums]*

Iepirkuma

ID Nr.: RTU-2017/11

 Nolikuma 2. pielikums

**Iepirkuma “Izstādes stenda sagatavošana, elementu noma, montāža, demontāža un uzglabāšana RTU dalībai izstādē “Skola 2017” un RTU Atvērto durvju dienā”**

 **(ID Nr.: RTU-2017/11)**

**Pasūtītāja tehniskā specifikācija**

**(Pretendenta tehniskā piedāvājuma forma)**

<Vietas nosaukums>, <gads>, <datums>, <mēnesis>

Pretendents < Nosaukums; Reģ. Nr.> ir iepazinies ar Rīgas Tehniskās universitātes organizētā iepirkuma “Izstādes stenda sagatavošana, elementu noma, montāža, demontāža un uzglabāšana RTU dalībai izstādē “Skola 2017” un RTU Atvērto durvju dienā”, ar ID Nr.: RTU-2017/11 nolikumu un iesniedz šādu tehnisko piedāvājumu:

Rīgas Tehniskā universitāte katru gadu piedalās starptautiskajā izglītības izstādē «Skola», kas notiek BT1 izstāžu zālē Ķīpsalā. Divas reizes gadā RTU Dizaina centrā, Ķīpsalas ielā 6, Rīgā, tiek rīkotas Atvērto durvju dienas.

Izstādes stendam ir jārada mūsdienīgs RTU tēls un jānodrošina patīkama atmosfēra un ērta vide komunikācijai starp RTU mācībspēkiem, studentiem un potenciālajiem RTU studentiem un sadarbības partneriem - skolēniem u.c. apmeklētājiem.

1. **Iepirkuma priekšmets**

RTU izstādes stenda konstrukciju sagatavošana, montāža, demontāža, transportēšana un glabāšana pasākumu starplaikos.

1. **Mērķis**

Pakalpojuma mērķis ir nodrošināt RTU dalībustarptautiskajā izglītības izstādē “Skola 2017” no 2017.gada 24.februāra līdz 26.februārim un RTU Atvērto durvju dienu norisi 2017. gada 8.aprīlī ar fakultāšu izstāžu stendiem, veicot nepieciešamos stendu montāžas un demontāžas darbus, stendu transportēšanu un uzglabāšanu pasākumu starplaikos.

1. **Uzdevumi**

3.1. Nodrošināt 12 (divpadsmit) darba vietas (pa vienai katrai fakultātei, RTU Inženierzinātņu vidusskolai, Rīgas Biznesa skolai, Vakara un neklātienes studiju departamentam) un interaktīvu aktivitāšu zonu, kā arī noliktavas un ģērbtuves telpu izstādes “Skola 2017” laikā (24.-26.02.2017.)

3.2. Nodrošināt 12 (divpadsmit) darba vietas Rīgas Tehniskās universitātes (RTU) Dizaina centra 1. stāva ātrijā (Rīgā, Ķīpsalas ielā 6) Atvērto durvju dienā 2017. gada 8. aprīlī.

Nodrošināt Izpildītāja tehnisko atbalstu stenda dalībniekiem izstāžu un pasākumu laikā.

Nodrošināt stendu uzglabāšanu izstāžu starplaikos.

1. **Rezultāts**

Nodrošināti kvalitatīvi RTU izstāžu stendi (darba vietas).

1. **Iepirkuma priekšmeta izstrādāšanas termiņi**

Izstāžu stendi tiek uzstādīti vienu dienu pirms pasākumu sākuma datuma (23.02.2017.; 07.04.2017). un demontēti pēc izstādes /Atvērto durvju dienas beigām (27.02.2017. un 10.04.2017.).

1. **Prasības iepirkuma priekšmetam**

|  |  |
| --- | --- |
| **Tehniskā specifikācija** | **Tehniskais piedāvājums****(Pretendents katrā pozīcijā norāda, ka tas nodrošina minēto tehniskās specifikācijas prasību)** |
| Stenda konstrukcijai jābūt pārvadājamai, stabilai un tehniski drošai, ievērojot to, ka stendā uzturēsies vismaz 26 izstādes /Atvērto durvju dienas dalībnieki, kā arī apmeklētāji un tiks izvietoti informatīvie materiāli. |  |
| **6.1. Dalībai izstādē “Skola2017”** Stenda kopējā platība – 104 m2(sk. tehniskās specifikācijas pielikumu nr. 1 tehnisko zīmējumu) |
| 6.1.1. Paklājs (gaiši pelēks) 104 m² |  |
| 6.1.2. Fermas Milos Truss (ekvivalents) 222: 2m x 80 gab. |  |
| 6.1.3. Fermas Milos Truss (ekvivalents) 222: 3m x 6 gab. |  |
| 6.1.4. Fermu kubi Milos Truss (ekvivalents) 222: 16 gab. |  |
| 6.1.5. Vinču iekares griestos 8 gab. |  |
| 6.1.6. RTU īpašumā esošu banneru (1309 mm x 2452 mm = 2 gab.; 7452 mm x 2452 mm = 2 gab.) ievilkšana uzstādāmajā fermu karkasā – 13188mm x 7544 mm x 2544 mm |  |
| 6.1.7. 12 fakultāšu darba vietas – informācijas letes ar plauktiem bukletiem 1070mm x 590mm x 1036mm un LED letes priekšpuses izgaismošanai \*\* |  |
| 6.1.8. Bāra krēsli ar hromētām metāla kājām vai ekvivalenti (konkrēta krāsa tiks saskaņota ar Pasūtītāju pirms pasākuma) 24 gab. \*\* |  |
| 6.1.9. Elektropievadi 19 gab. ar jaudu katram līdz 1kW\*\* |  |
| 6.1.10. Prožektori ar 1 m iznesumu 22 gab. Halogēni 150W |  |
| 6.1.11. Prožektori gaismas sliedēs 18 gab. Metāla halīda 150W  |  |
| 6.1.12. Galdi 1200mm x 700mm interaktīvajai zonai 6 gab. |  |
| 6.1.13. Krēsli plastmasas ar hromētām metāla kājām (vai ekvivalenti) interaktīvajai zonai 24 gab. |  |
| 6.1.14. 9 (deviņu) fakultāšu, RTU Inženierzinātņu vidusskolas, Rīgas Biznesa skolas un Vakara un neklātienes departamenta prezentāciju sienas (12 darba vietas) un noliktavas / ģērbtuves telpas izbūve ar slēdzamām durvīm.  |  |
| 6.1.15. Prožektori 200W ar 0,3m iznesumu 14 gab.\*\* |  |
| 6.1.17. Plauktu sistēmas (1m x 0,5m x 2,5m) 4 gab. |  |
| 6.1.18. Drēbju pakaramie pie sienas 6 gab. |  |
| 6.1.19. Fakultāšu nosaukumu (1,06x2,8m) uzrakstu druka\* un uzlīmēšana 12 gab. |  |
| 6.1.20. Centrālā informācijas paneļa (2m x 2,8m) apdares materiālu druka\*, aplīmēšana un 1 gab. |  |
| 6.1.21. Uzrakstu druka\* un uzlīmēšana fakultāšu informācijas letēm 12 gab. |  |
| **6.2. RTU Atvērto durvju dienai**Stenda kopējā platība – 420 m2 |
| 6.2.1. 15 fakultāšu darba vietas – informācijas letes ar plauktiem bukletiem 1070mm x 590mm x 1036mm un LED letes priekšpuses izgaismošanai un prezentācijas sienas  |  |
| 6.2.2. Bāra krēsli ar hromētām metāla kājām vai ekvivalenti (konkrēta krāsa tiks saskaņota ar Pasūtītāju pirms pasākuma) 15 gab. |  |
| 6.2.3. Konstrukcijai nepieciešamie elektropievadi 12 gab. pa 1kW |  |
| 6.2.4. Prožektori 15 gab. 200W ar 0,3 m iznesumu |  |

\* Drukas maketu faili tiks nosūtīti līguma izpildes laikā.

*\*\*Aprīkojums, kas no izstādes “Skola 2017” stenda tiks izmantots Atvērto durvju dienās.*

|  |  |
| --- | --- |
| *Vispārējās prasības:* | Pretendenta apstiprinājums/piedāvājums |
| Stenda vizuālā tēla un detaļu saskaņošana ne vēlāk kā līdz 17.02.2017. izstādei “Skola 2017”; līdz 3.04.2017. RTU Atvērto durvju dienai.  | <*norādāms konkrēts piedāvātais laiks*> |
| Uzstādīšanas termiņš: 1 (vienu) dienu pirms izstādes “Skola 2017” un RTU Atvērto durvju dienu norises sākuma saskaņā ar Tehnisko specifikāciju | <*norādāms konkrēts piedāvātais laiks*> |
| Visas izmaksas, kas saistītas ar iepirkuma līguma pilnīgu izpildi (t.sk., piemēram: iesaistītā personāla darbu, transporta un citus ar iepirkuma līguma izpildes nodrošināšanu saistītos izdevumu) sedz pretendents.Samaksa Izstādes stenda platību rezervēšanu un apmaksu veic Pasūtītājs.  |  |

Ar šo apstiprinām un garantējam:

1. sniegto ziņu patiesumu un precizitāti;
2. nodrošināt preču piegādi saskaņā ar Nolikuma tehniskajā specifikācijā izvirzītajām prasībām;
3. vadošais darbinieks, kurš koordinēs iepirkuma līguma izpildi \_\_\_\_\_\_\_\_\_\_\_\_\_\_\_\_\_\_ (*vārds, uzvārds, tālrunis, e-pasta adrese*);

Paraksttiesīgās personas paraksts un zīmogs

Parakstītāja vārds, uzvārds un amats: \_\_\_\_\_\_\_\_\_\_\_\_\_\_\_\_\_

Datums:\_\_\_\_\_\_\_\_\_\_\_\_\_\_\_

Iepirkuma

ID Nr.: RTU-2017/11

Nolikuma 3. pielikums

Finanšu piedāvājuma forma

Iepirkumam: **“Izstādes stenda – darba vietu konstrukciju sagatavošana, elementu noma, montāža, demontāža un uzglabāšana RTU dalībai izstādē “Skola 2017” un RTU Atvērto durvju dienā”**

**ID Nr. RTU-2017/11**
Iepirkuma komisijai, Kaļķu ielā 1, Rīgā, LV – 1658

<Vietas nosaukums>, <gads>, <datums>, <mēnesis>

Pretendents < Nosaukums> ir iepazinies ar Rīgas Tehniskās universitātes organizētā iepirkuma “**“ Izstādes stenda – darba vietu konstrukciju sagatavošana, elementu noma, montāža, demontāža un uzglabāšana RTU dalībai izstādē “Skola 2017” un RTU Atvērto durvju dienā”**, iepirkuma ID Nr. RTU-2016/11, nolikumu un iesniedz šādu finanšu piedāvājumu:

|  |  |
| --- | --- |
| **Iepirkuma priekšmets** | **Finanšu piedāvājums** |
| № | Nosaukums | Cena\* bez PVN |
| 1 | **Izstādes “Skola 2017” stenda** konstrukciju sagatavošana, montāža, demontāža un uzglabāšana, kā arī nepieciešamā aprīkojuma nodrošināšana atbilstoši tehniskajai specifikācijai**2017.gada februārī** |  |
| 2. | **RTU Atvērto durvju dienu stenda** **– darba vietu** konstrukciju sagatavošana, montāža, demontāža un uzglabāšana kā arī nepieciešamā aprīkojuma nodrošināšana atbilstoši tehniskajai specifikācijai **2017. gada 8. aprīlī** |  |
| Kopā bez PVN: |  |
| PVN 21% |  |
| Kopā ar PVN |  |

*\* Cena norādāma ar visiem nodokļiem un nodevām, ar ko var tikt aplikts iepirkuma priekšmets, izņemot PVN, ar precizitāti 2 (divas) zīmes aiz komata. Piedāvātajā cenā ir ietvertas visas iespējamās izmaksas, kas saistītas ar paredzamā iepirkuma līguma pilnīgu izpildi, tajā skaitā iespējamie sadārdzinājumi un visi riski.*

Izstādes stenda platību rezervēšanu un apmaksu veic Pasūtītājs.

Par katru pasākumu samaksa tiek veikta atsevišķi saskaņā ar iepirkuma līguma projekta noteikumiem.

Ar šo apstiprinām un garantējam, ka cenā ir iekļautas visas izmaksas, kas saistītas ar iepirkuma līguma izpildīšanu, tajā skaitā visi Latvijas Republikas normatīvajos aktos paredzētie nodokļi un nodevas, izņemot pievienotās vērtības nodokli.

Pretendenta pārstāvja amats, vārds, uzvārds:

Paraksts: \_\_\_\_\_\_\_\_\_\_\_\_\_\_\_\_\_\_

Iepirkuma

ID Nr.: RTU-2017/11

Nolikuma 4. pielikums

**Iepirkuma līgums Nr.01J02-1/\_\_\_\_\_\_**

Rīgā, 2017.gada \_\_.\_\_\_\_\_\_\_\_\_\_\_\_

**Rīgas Tehniskā universitāte**, izglītības iestādes reģistrācijas Nr. 3341000709, kuras vārdā un interesēs, pamatojoties uz \_\_\_\_\_\_\_\_\_\_\_\_\_\_\_, rīkojas \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_, turpmāk - Pasūtītājs, un

**\_\_\_\_“\_\_\_\_\_\_\_\_\_\_\_\_”**, reģistrācijas Nr.\_\_\_\_\_\_\_\_\_\_\_\_\_\_\_\_\_, kuras vārdā un interesēs, pamatojoties uz Statūtiem, darbojas tās \_\_\_\_\_\_\_\_, turpmāk – Piegādātājs,

abi kopā turpmāk - Puses, bet katrs atsevišķi arī - Puse,

saskaņā ar iepirkuma **“Izstādes stenda – darba vietu konstrukciju sagatavošana, elementu noma, montāža, demontāža un uzglabāšana RTU dalībai izstādē “Skola 2017” un RTU Atvērto durvju dienā”**, (iepirkuma identifikācijas Nr. RTU – 2017/11) rezultātiem noslēdz šādu līgumu (turpmāk – Līgums):

1. **DEFINĪCIJAS**
	1. **Akts** – pieņemšanas-nodošanas akts, kas apliecina, ka Prece vai kāda tās daļa ir Piegādāta saskaņā ar Līguma noteikumiem vai tiek konstatēti Defekti.
	2. **Defekti** –Piegādes, Preces apjomu vai kvalitātes neatbilstība Latvijas Republikā spēkā esošajiem normatīvajiem aktiem, Tehniskajam piedāvājumam vai Līgumam.
	3. **Iepirkums** – Publisko iepirkumu likuma 8.2 panta kārtībā rīkots iepirkums “Izstādes “Skola 2017” un RTU Atvērto durvju dienu stenda konstrukciju sagatavošana, montāža, demontāža un uzglabāšana”, iepirkuma identifikācijas Nr. RTU – 2017/11.
	4. **Līguma summa** –maksimāli iespējamā maksa par Preču piegādi Līgumā noteiktajā kārtībā un apmērā bez pievienotās vērtības nodokļa (PVN).
	5. **Nolikums** – Iepirkuma Nolikums ar visiem tā pielikumiem, papildinājumiem, precizējumiem un grozījumiem.
	6. **Pavadzīme vai rēķins** – spēkā esošajiem normatīvajiem aktiem atbilstoša pavadzīme vai rēķins, ko Piegādātājs iesniedz Pasūtītājam par Preču Piegādi Līgumā noteiktajā kārtībā.
	7. **Pārstāvis** –Pasūtītāja vai Piegādātāja pilnvarota persona, kas Līguma ietvaros kontrolē līgumsaistību izpildi, pieņem vai nodod Piegādes rezultātus.
	8. **Prece –** izstādes stenda – darba vietu konstrukciju sagatavošana, elementu noma, montāža, demontāža un uzglabāšana RTU dalībai izstādē “Skola 2016” un RTU Atvērto durvju dienām saskaņā ar Iepirkuma Nolikumu un Piegādātāja iesniegto piedāvājumu (1. pielikums) tiek slēgts Līgums.
	9. **Piegāde** - Preces piegāde, montāža, demontāža, transportēšana un glabāšana saskaņā ar Līguma noteikumiem.
	10. **Vienskaitlis** (pēc nepieciešamības) ietvers arī daudzskaitli un otrādi; lietvārds, lietots sieviešu dzimtē, (pēc nepieciešamības) ietvers arī vīriešu dzimti un otrādi**.**
2. **LĪGUMA PRIEKŠMETS**
	1. Pasūtītājs pasūta, bet Piegādātājs par Līgumā minēto samaksu Piegādā Preci un Pasūtītājs apņemas pirkt, saņemt un apmaksāt Preci Līgumā noteiktajā termiņā, kārtībā un apmērā.
	2. Prece tiek Piegādāta atbilstoši Piegādātāja iesniegtam Tehniskajam piedāvājumam (Pielikums Nr.1) un Finanšu piedāvājumam (Pielikums Nr.2), Līguma noteikumiem un Latvijas Republikā spēkā esošajiem normatīvajiem aktiem.
	3. Piegādātājs garantē, ka Prece atbilst spēkā esošiem valsts standartiem vai citos normatīvajos aktos noteiktajām Preces kvalitātes un atbilstības prasībām, kā arī Preces izgatavotāja sniegtajai informācijai
3. **LĪGUMA SUMMA UN NORĒĶINU KĀRTĪBA**
	1. Līguma summa par Piegādi ir EUR \_\_\_\_\_\_\_ (\_\_\_\_\_\_\_\_\_\_) bez PVN. Līguma summa visā Līguma darbības laikā nevar tikt pārsniegta.
	2. Papildus Līguma summai Pasūtītājs maksā Piegādātājam PVN normatīvajos aktos noteiktajā kārtībā un apmērā.
	3. Piegādātāja iesniegtajā finanšu piedāvājumā (Līguma 2.pielikums) iekļautā cena par Piegādi ir nemainīga visā Līguma darbības laikā.
	4. Pasūtītājs maksā par faktiski pieņemto Piegādi, bet ne vairāk kā 3.1. punktā noteikto summu.
	5. Līguma summu Pasūtītājs samaksā 30 (trīsdesmit) dienu laikā pēc Piegādes pieņemšanas – nodošanas Akta (Pielikums Nr.3) abpusējas parakstīšanas un atbilstoša Piegādātāja Pavadzīmes vai rēķina saņemšanas dienas, pārskaitot naudu Piegādātāja iesniegtā rēķina norādītajā bankas kontā.
	6. Maksājums tiek uzskatīts par izdarītu brīdī, kad Pasūtītājs veicis maksājumu no sava norēķinu konta.
	7. Saskaņojot ar Pasūtītāju, Piegādātājam ir tiesības iesniegt rēķinu elektroniski bez droša elektroniskā paraksta. Ja rēķins tiek sagatavots ievērojot šī punkta noteikumus rēķinā ir jānorāda šāds teksts “Šis rēķins ir sagatavots elektroniski un derīgs bez paraksta”.
	8. Piegādātājs, sagatavojot pavadzīmi vai rēķinu, tajā iekļauj informāciju **ar iepirkuma nosaukumu un identifikācijas numuru, kā arī Līguma datumu un numuru**. Ja Piegādātājs nav iekļāvis šo informāciju Pavadzīmē vai rēķinā, Pasūtītājam ir tiesības prasīt Piegādātājam veikt atbilstošas korekcijas Pavadzīmē vai rēķinā. Kamēr Piegādātājs nav novērsis šīs nepilnības, Pasūtītājam ir tiesības neizmaksāt Piegādātājam sakarā ar šo Pavadzīmi vai rēķinu pienākošos summu.
4. **PRECES PIEGĀDES NOTEIKUMI UN TERMIŅI**
	1. Preces piegāde: 1 (vienu) dienu pirms izstādes “Skola 2017” un RTU Atvērto durvju dienu norises sākuma saskaņā ar Tehnisko specifikāciju.
	2. Ne vēlāk kā 5 (piecas) darba dienas pirms attiecīgas Preces vai Preces daļas Piegādes, Piegādātājam ir pienākums saskaņot ar Pasūtītāju precīzu Preces piegādes laiku.
	3. Preču piegādes adreses maiņas gadījumā Pasūtītājs piegādātāju informē 10 (desmit) dienas iepriekš.
5. **PRECES PIEŅEMŠANAS KĀRTĪBA**
	1. Pasūtītājs Preces un Piegādes atbilstību Līguma noteikumiem pārbauda 1 (vienas) diena laikā pēc Preces nodošanas un attiecīga Akta no Piegādātāja saņemšanas dienas, minētajā termiņā Pasūtītājam ir tiesības izteikt pretenzijas par Preces vai Piegādes kvalitātes neatbilstību Līguma noteikumiem un Latvijas Republikā spēkā esošo normatīvo aktu prasībām. Ja šajā punktā noteiktajā termiņā Defekti netiek konstatēti, Pasūtītājs paraksta Aktu.
	2. Pasūtītājs, parakstot Aktu, atzīst, ka Prece vai tās daļa ir Piegādāta atbilstoši Līguma noteikumiem.
	3. Ja Pasūtītājs, pieņemot Preci vai Piegādes atbilstību, konstatē Defektus, tiek noformēts Akts un attiecīga pretenzija nosūtīta Piegādātājam, norādot Defektu būtību. Pasūtītājs nepieņem Preci, kas neatbilst Līguma noteikumiem.
	4. Piegādātājs uz sava rēķina novērš konstatētos Defektus Pušu saskaņotā termiņā, bet, ja Puses nespēj vienoties, ne vēlāk kā 1 (vienas) darba dienas laikā pēc Pasūtītāja rakstveida iebildumu saņemšanas dienas. Pēc Defektu novēršanas izdarāma atkārtota Preces un Piegādes pieņemšana Līgumā noteiktajā kārtībā.
	5. Ja Aktā minētie Defekti radušies Piegādātāja darbības vai bezdarbības rezultātā, izdevumi šo neatbilstību novēršanai pilnībā ir jāapmaksā Piegādātājam.
	6. Gadījumā, ja Pasūtītājs atkārtoti konstatē Preces vai Piegādes Defektus vai tie netiek novērsti Līgumā noteiktajā kārtībā, Pasūtītājam ir tiesības, iepriekš rakstiski brīdinot Piegādātāju, izbeigt Līgumu.
	7. Pēc visas saskaņā ar Līgumu noteiktās Preces Piegādes Puses paraksta gala Preces Piegādes Aktu, kas apliecina, ka Piegādātājs piegādājis Preci Līgumā noteiktajā kārtībā un apmērā.
6. **PASŪTĪTĀJA TIESĪBAS UN PIENĀKUMI**
	1. Pasūtītājs apņemas iesniegt Piegādātājam Preces skici.
	2. Pasūtītājs apņemas veikt maksājumu par Preci Līgumā noteiktajā termiņā un apmērā. Pasūtītājs veic tikai tās Preces vai tās daļas apmaksu, kas Piegādāta Līgumā noteiktajā kārtībā.
	3. Pasūtītājam ir tiesības pieprasīt un ne vēlāk kā 3 (trīs) darba dienu laikā no Piegādātāja saņemt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
	4. Pasūtītājam ir pienākums parakstīt Aktu, ja Prece ir Piegādāta saskaņā ar Līguma noteikumiem.
7. **PIEGĀDĀTĀJA TIESĪBAS UN PIENĀKUMI**
	1. Piegādātājam Preču Piegāde jāveic patstāvīgi. Piegādātājs ir tiesīgs Līguma izpildē piesaistīt apakšuzņēmējus tikai Publisko iepirkumu likumā noteiktajā kārtībā un apmērā. Gadījumā, ja Līguma izpildē tiek piesaistīti apakšuzņēmēji, Piegādātājs atbild Pasūtītājam par to saistību pienācīgu izpildi tā, it kā pats būtu pildījis attiecīgo Līguma daļu.
	2. Piegādātājs apliecina, ka Līguma izpildē tam ir saistoši Nolikumā minētie nosacījumi attiecībā uz Preces Piegādi.
	3. Piegādājot Preci, Piegādātājam ir jāievēro Līguma noteikumi un Pārstāvja tiešie norādījumi un prasības.
	4. Parakstot šo Līgumu, Piegādātājs piešķir tiesības Pasūtītājam lietot Preci bez ierobežojuma, t.sk. bez termiņa ierobežojuma un papildus licenču maksas.
	5. Piegādātājam ir pienākums 3 (trīs) darba dienu laikā pēc Pasūtītāja pieprasījuma rakstveidā sniegt informāciju par Līguma izpildes gaitu, Piegādes laiku vai apstākļiem, kas varētu kavēt Piegādi.
	6. Piegādātājs garantē Preces kvalitāti un atbilstību Pasūtītāja noteiktajām tehniskajām prasībām.
8. **NEPĀRVARAMA VARA**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus Puses nevarēja iepriekš ne paredzēt, ne novērst.
	2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties (ne vēlāk kā 5 (piecu) darba dienu laikā no attiecīgo apstākļu iestāšanās dienas vai dienas, kad Puse par šiem apstākļiem uzzinājusi) par šādiem apstākļiem rakstveidā jāziņo otrai Pusei. Ziņojumā Puse norāda, kādā termiņā pēc tās uzskata ir iespējama un paredzama tās Līgumā paredzēto saistību izpilde. Pēc pieprasījuma šādam ziņojumam ir jāpievieno dokuments, kuru izsniegusi kompetenta institūcija un kurš satur ārkārtējo apstākļu darbības apstiprinājumu un to raksturojumu.
	3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām. Šajā gadījumā neviena no Pusēm nav atbildīga par zaudējumiem, kuri radušies otrai Pusei pēc nepārvaramas varas apstākļu iestāšanās.
9. **PUŠU ATBILDĪBA**
	1. Par katru nokavēto Piegādes vai Defektu novēršanas dienu Piegādātājs maksā Pasūtītājam līgumsodu 0,5 % (nulle, komats, piecu procentu) apmērā no Līguma kopējās summas, bet kopā ne vairāk par 10% (desmit procentiem) no Līguma kopējās summas.
	2. Ja Pasūtītājs Līgumā paredzētajā termiņā un apjomā neveic maksājumu par Piegādi, Piegādātājam ir tiesības pieprasīt no Pasūtītāja līgumsodu 0,5% (nulle, komats, piecu procentu) apmērā no Līguma kopējās summas par katru nokavēto maksājuma dienu, bet kopā ne vairāk par 10% (desmit procentiem) no Līguma kopējās summas.
	3. Ja Piegādātājs 30 (trīsdesmit) dienu laikā no brīža, kad tam radušās tiesības pieprasīt no Pasūtītāja līgumsodu par maksājuma termiņa kavējumu, savas tiesības nav izmantojis, tiek uzskatīts, ka Piegādātājs ir atteicies no attiecīgā līgumsoda, un turpmāk tam nav tiesību pieprasīt no Pasūtītāja līgumsodu par attiecīgo maksājuma termiņa kavējumu.
	4. Ja Pasūtītājam uz Līguma pamata rodas tiesības pieprasīt no Piegādatāja līgumsodu vai jebkuru citu maksājumu, Pasūtītājam, iepriekš rakstveidā brīdinot Piegādātāju, ir tiesības ieturēt līgumsodu vai jebkuru citu maksājumu no Piegādātājam izmaksājamajām summām.
	5. Līgumsoda samaksa neatbrīvo Puses no to saistību pilnīgas izpildes.
	6. Puses savstarpēji ir atbildīgas par otrai Pusei nodarītajiem tiešajiem zaudējumiem, ja tie radušies Puses, tās darbinieku vai trešo personu darbības vai bezdarbības (tai skaitā rupjas neuzmanības, ļaunā nolūkā izdarīto darbību vai nolaidības) rezultātā.
10. **KONFIDENCIALITĀTE**
	1. Puses apņemas ievērot konfidencialitāti savstarpējās attiecībās, tajā skaitā:
		1. neizpaust Līgumā minēto informāciju trešajām personām, izņemot valsts un pašvaldību institūcijām, kas tiesību aktos noteiktā kārtībā pieprasa atklāt šādu informāciju;
		2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot gadījumus, kad šādas informācijas izpaušanu paredz likums;
		3. nodrošināt, ka visas trešās personas, ko Puses iesaista Līguma izpildē, ievēro šajā nodaļā norādītos konfidencialitātes noteikumus attiecībā uz Līguma izpildes gaitā iegūto informāciju.
	2. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
	3. Konfidencialitātes noteikumu neievērošana cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	4. Šīs Līguma nodaļas noteikumi paliek spēkā arī pēc Līguma izbeigšanās.
11. **PUŠU PĀRSTĀVJI**

|  |
| --- |
| * 1. No Pasūtītāja puses par vispārējo Līguma saistību izpildes kontroli atbild RTU Komunikāciju un mārketinga departamenta Mārketinga projektu nodaļas projektu vadītāja Evita Serjogina tel.: 67089021, e-pasts: evita.serjogina@rtu.lv.
 |

* 1. Līguma 11.1. punktā norādītā Pasūtītāja kontaktpersona:
		1. saskaņo Piegādes veikšanas laiku ar Piegādātāju;
		2. pieņem Piegādi, pārbauda tā atbilstību Līgumam;
		3. paraksta Piegādātāja iesniegto Aktu un Pavadzīmi vai rēķinu;
		4. ja tiek konstatēti Defekti, paraksta atbilstošu Aktu.
	2. Piegādātāja atbildīgā persona par Līguma izpildi:< >.
1. **LĪGUMA DARBĪBAS TERMIŅŠ, TĀ GROZĪŠANAS, IZBEIGŠANAS UN PAPILDINĀŠANAS KĀRTĪBA**
	1. Līgums stājas spēkā no tā parakstīšanas brīža un ir spēkā līdz Pušu saistību pilnīgai izpildei.
	2. Visi Līguma grozījumi un papildinājumi ir spēkā tikai tad, ja tie ir saskaņā ar Publisko iepirkumu likuma 67.1 pantu un ir izteikti rakstiski un abu Pušu pilnvarotu pārstāvju parakstīti.
	3. Puses var izbeigt Līgumu pirms termiņa ar abpusēju rakstisku vienošanos.
	4. Pasūtītājam ir tiesības vienpusēji izbeigt Līgumu pirms termiņa, brīdinot par to Piegādātāju 30 (trīsdesmit) dienas pirms izbeigšanas.
	5. Citos gadījumos Līgumu var izbeigt vienpusēji tikai gadījumos, kas tieši paredzēti Latvijas Republikas normatīvajos aktos.
	6. Jebkurā Līguma izbeigšanas gadījumā Puses 30 (trīsdesmit) dienu laikā no Līguma izbeigšanas brīža izpilda visas no Līguma izrietošās saistības, kas tām radušās līdz Līguma izbeigšanas brīdim.
2. **NOBEIGUMA NOSACĪJUMI**
	1. Līguma nodaļu virsraksti ir lietoti vienīgi ērtībai un nevar tikt izmantoti tā noteikumu interpretācijai.
	2. Puses rakstiski informē viena otru 1 (vienas) nedēļas laikā par savu rekvizītu (nosaukuma, adreses, norēķinu rekvizītu un tml.) maiņu.
	3. Visus strīdus un domstarpības, kas varētu rasties sakarā ar līgumsaistību izpildi, Puses centīsies atrisināt sarunu ceļā. Gadījumā, ja 20 (divdesmit) dienu laikā sarunu ceļā strīds netiks atrisināts, Puses strīdus risinās Latvijas Republikas tiesās atbilstoši Latvijas Republikas normatīvo aktu prasībām.
	4. Līgums parakstīts latviešu valodā uz \_\_\_ (\_\_\_\_\_) lapām, divos eksemplāros. Viens eksemplārs glabājas pie Pasūtītāja, otrs – pie Piegādātāja.
	5. Līgumam pievienoti šādi pielikumi:
		1. Pielikums – Tehniskā piedāvājuma kopija uz \_\_\_\_\_\_lapām;
		2. Pielikums – Finanšu piedāvājuma kopija uz \_\_\_\_\_\_\_\_lapām;
		3. Pielikums – Pieņemšanas-nodošanas akts (forma) uz 1 lapas.
3. **PUŠU REKVIZĪTI UN PARAKSTI**

Pielikums

2017.gada \_\_\_\_\_\_\_\_\_\_\_\_\_\_ iepirkuma līgumam Nr. 01J02-1/…

**NODOŠANAS-PIEŅEMŠANAS AKTS**

**(FORMA)**

**Akta veidlapa**

2016. gada \_\_\_. \_\_\_\_ līgumam Nr. \_\_\_\_\_\_\_

Rīgā

2017\_.gada \_\_.\_\_\_\_\_\_\_\_\_\_\_\_

Saskaņā ar \_\_\_\_\_\_\_\_\_\_ līgumu Nr. \_\_\_\_\_\_\_ (turpmāk saukts – Līgums) par \_\_\_\_\_\_\_\_\_\_\_\_\_\_\_\_\_ (turpmāk - Prece) piegādi, atbilstoši iepirkuma \_\_\_\_\_\_\_\_\_\_\_\_\_\_\_\_\_\_\_\_\_rezultātiem, piedaloties:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, …… , tās pārstāvja \_\_\_\_\_\_\_\_\_\_\_\_\_\_\_\_\_\_ personā, kura rīkojas saskaņā ar līguma \_\_\_ punktiem, turpmāk tekstā saukts- Pasūtītājs, no vienas puses, un

\_\_\_\_\_\_\_\_\_\_\_\_\_\_\_\_\_, reģ. Nr. \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_personā, turpmāk - saukts Piegādātājs, no otras puses, tiek sagatavots šāds nodošanas- pieņemšanas akts.

Nodošanas- pieņemšanas akts sagatavots par to, ka:

Piegādātājs, atbilstoši Līgumam, nodod un Pasūtītājs pieņem šādu Preci –\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kurā ietilpst:\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| *Priekšmeta nosaukums* | *Piedāvāts* | *Piegādāts* |
|  |  |  |

1. Piegādātājs Preci ir piegādājis šādā Pasūtītāja noteiktajā adresē -\_\_\_\_\_\_\_\_\_\_\_\_\_\_\_\_, \_\_\_\_\_\_\_.
2. Pieņemšanas-nodošanas aktam ir pievienota Preču piegādes apliecinoša dokumenta - rēķinaNr.\_\_\_\_\_\_\_\_\_\_\_\_\_ kopija
3. Ar Pieņemšanas-nodošanas akta abpusēju parakstīšanu Pasūtītājs un Piegādātājs apliecina, ka Līgumā noteiktās Preču piegādes ir veiktas Līgumā noteiktā apjomā, termiņā un pienācīgā kvalitātē.
4. Pasūtītājam nav iebildumu par piegādāto Preču kvalitāti un Piegādātāja Līgumā noteikto saistību izpildi.
5. Kopējā Līguma summa par iepirkuma priekšmetu ir EUR \_\_\_\_\_\_\_\_\_\_\_\_(neieskaitot PVN), ko Pasūtītājs samaksā Piegādātājam 30 dienu laikā pēc šī preču Pieņemšanas-nodošanas akta abpusējas parakstīšanas un atbilstoša Piegādātāja rēķina saņemšanas dienas.
6. Nodošanas - pieņemšanas akts par līguma izpildi sagatavots uz \_ lapām, 2 eksemplāros, no kuriem viens glabājas pie Pasūtītāja, otrs pie Piegādātāja.

Iekārtu nodeva Iekārtu pieņēma

PIEGADĀTĀJA PASŪTĪTĀJA

Pārstāvis Pārstāvis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_